recursal/SuperWikiNEXT-32B huggingface dataset:
**பிம்லா காசியப் சூடு** (*Bimla Kashyap Sood*)(பிறப்பு: பிப்ரவரி 26, 1942) என்பவர் ஓர் இந்தியப் பெண் அரசியல்வாதி, சமூக சேவகர் மற்றும் இமாச்சலப் பிரதேசத்திலிருந்து பாரதீய ஜனதா கட்சியின் சார்பில் இந்திய நாடாளுமன்ற மேலவைக்கு தேர்ந்தெடுக்கப்பட்டவர் ஆவார்.

ஆரம்பகால வாழ்க்கை மற்றும் கல்வி
-------------------------------

காசியப் சூடு, இமாச்சலப் பிரதேசத்தில் சோலன் மாவட்டத்தில் உள்ள செயில் கிராமத்தில் பிறந்தார். இவர் பஞ்சாப் பல்கலைக்கழகத்தில், இளங்கலை பட்டப்படிப்பு முடித்தார். இவர் ஜூன் 11, 1962 இல் சிரவன் காசியப் சூடுனை மணந்தார். இத்தம்பதியருக்கு ஒரு மகன், இரண்டு மகள்கள் உள்ளனர்.

தொழில்
------

1990களில், காசியப் சூடு அரசுசாரா அமைப்பான "தாமரை நலச் சங்கம்" மூலம் இமாச்சலச் பிரதேசத்தில் கல்வியறிவு பிரச்சாரத்தில் தீவிரமாக ஈடுபட்டார். 1999ஆம் ஆண்டில், இவர் குடும்ப ஆலோசனை மற்றும் பெண்கள் நலனை நோக்கமாகக் கொண்ட "மனவி" என்ற தன்னார்வ தொண்டு நிறுவனத்தை நிறுவினார். 1998 முதல் 2003 வரையிலான காலப்பகுதியில், இவர் "இமாச்சலப் பிரதேச மாநில கூட்டுறவு வங்கி", "இமாச்சலப் பிரதேச மாநில கைவினைப்பொருட்கள் மற்றும் கைத்தறி கூட்டுறவு நிறுவனம்" ஆகியவற்றின் இயக்குநராகவும், சிம்லா மாநகராட்சியில் ஆலோசனை இயக்குநராகவும் பதவி வகித்தார். மேலும் "மகிளா விகாஸ் நிகாம்" இயக்குனராகவும் சிம்லாவில் பணியாற்றினார்.

இவர் ஏப்ரல், 2010இல் மாநிலங்களவைக்குத் தேர்ந்தெடுக்கப்பட்டார். பெண்கள் மற்றும் குழந்தைகள் மேம்பாட்டு அமைச்சகம், நீர்வளக் குழு மற்றும் போக்குவரத்து, சுற்றுலா மற்றும் கலாச்சார ஆலோசனைக் குழுவின் உறுப்பினராக பணியாற்றினார்.

மேற்கோள்கள்
-----------

1. 1 2 3 4  "WebPage of Smt. Bimla Kashyap Sood Member Of Parliament (RAJYA SABHA)". 27 மார்ச் 2019 அன்று மூலம் பரணிடப்பட்டது. 21 March 2014 அன்று பார்க்கப்பட்டது.
இயற்கையாக நிறமூட்டப்பட்ட சிவப்பு வெங்காய புறத்தோலின் பெரிய செல்கள்
**வெங்காயத்தின் புறத்தோல் செல்கள்** *(Onion epidermal cells)* அதன் திசுக்களுக்கு தீங்கு விளைவிக்கும் வைரசுகள் மற்றும் பூஞ்சைக்கு எதிராக ஒரு பாதுகாப்பான அடுக்கை வழங்குகின்றன. இவற்றின் எளிய கட்டமைப்பு மற்றும் வெளிப்படைத்தன்மையின் காரணமாக, தாவரங்களின் உடற்கூறியலை  மாணவர்களுக்கு அறிமுகப்படுத்தவும், அல்லது பிளாசுமா பகுப்பை விளக்கவும் பெரும்பாலும் பயன்படுத்துகிறார்கள். தெளிவான புறத்தோல் செல்கள் ஒற்றை அடுக்கில் மட்டும் உள்ளன. இங்கு குளோரோபிளாசுடு இருப்பதில்லை. ஏனெனில் ஒளிச்சேர்க்கைக்காக அல்லாமல், வெங்காயத்தின் பழம்தரும் உடற்பகுதி ஆற்றல் சேமிப்பதற்காக பயன்படுத்தப்படுகிறது , ஒவ்வொரு தாவர செல்லிலும் செல் சுவர், செல் சவ்வுப்படலம், சைட்டோபிளாசம், மையக்கரு, மற்றும் பெரிய செல்குமிழ் போன்றவை உள்ளன. சைட்டோபிளாசத்தின் விளிம்பில் உட்கரு காணப்படுகிறது. முக்கியமான செல்குமிழ் செல்லின் மையத்தில் சைட்டோபிளாசத்தால் சூழப்பட்டுள்ளது.
சிறிய வெங்காயம் நுண்ணோக்கியால் உற்றுநோக்குவதற்கு ஒரு சிறந்த மாதிரியாகும். வெங்காயத்தை அரிவதன் மூலமும் அதன் மேல் தோலை உறிப்பதன் மூலமும் அதன் புறத்தோல் அடுக்கை நீக்க முடியும். மேம்பட்ட ஒளிர்வு நுண்ணோக்கியியல் ஆய்வுக்கெனில் வெங்காயத்தின் மையப்பகுதிக்கும் புறத்தோலுக்கும் இடைப்பட்ட அடுக்கு சிறந்ததொரு மாதிரியாகும்.

மேற்கோள்கள்
-----------

1. ↑  "Plant anatomy at the University of Hamburg". Biologie.uni-hamburg.de. 2013-01-22 அன்று மூலம் பரணிடப்பட்டது. 2012-09-29 அன்று பார்க்கப்பட்டது.
2. ↑  Samworth, Mike. "Plasmolysis". Microscopy-uk.org.uk.
3. ↑  "Onion and Cheek Cells".
லெப்டினன்ட் ஜெனரல் **போபிந்தர் சிங்** (*Bhopinder Singh*)(பிறப்பு 30 ஜூன் 1946) அந்தமான் மற்றும் நிக்கோபார் தீவுகள் மற்றும் பாண்டிச்சேரியின் முன்னாள் துணைநிலை ஆளுநரும், பரம் விசிட்ட சேவா பதக்கம் பெற்ற இந்தியத் தரைப்படை அதிகாரியும் ஆவார். குடியரசுத்தலைவர் கே. ஆர். நாராயணன் மற்றும் ஆ. பெ. ஜெ. அப்துல் கலாம் ஆகியோரின் முன்னாள் இராணுவச் செயலாளராக இருந்தார். அடிஸ் அபாபாவை தலைமையிடமாகக் கொண்ட கிழக்கு மற்றும் தென்னாப்பிரிக்காவின் முன்னாள் இராணுவ, கடற்படை மற்றும் விமான இணைப்பாளராக இருந்தார்.

சிங், அந்தமான் மற்றும் நிக்கோபார் தீவுகளின் முன்னாள் துணைநிலை ஆளுநராக இருந்தார். புதுச்சேரியின் துணைநிலை ஆளுநர் முகுத் மிதி ராஜினாமா செய்ததைத் தொடர்ந்து, அவருக்குப் பதிலாக சிங் 13 மார்ச் 2008 அன்று நியமிக்கப்பட்டு மார்ச் 15 அன்று பதவியேற்றார்.

2017ஆம் ஆண்டில், இவர் தனது பயோனெட்டிங் வித் ஒபினியன்ஸ் என்ற புத்தகத்தை வெளியிட்டார். மேலும் 2019 ஆம் ஆண்டில் கண்டினியுங் ஒப்பீனியன் இன் டிபிகல்ட் டைம்சு (கடினமான நேரங்களின் தொடர்ச்சியான கருத்துக்கள்) எனும் மற்றொரு புத்தகத்தினையும் வெளியிட்டார் .

இவர் தேசியப் பாதுகாப்பு கல்லூரியின் பழைய மாணவர். தற்போது சண்டிகரில் வசித்துவருகிறார்.

மேற்கோள்கள்
-----------

1. ↑  "Bhopinder Singh sworn as Lt Governor of Puducherry" பரணிடப்பட்டது 2012-11-03 at the வந்தவழி இயந்திரம், PTI (*The Hindu*), 15 March 2008.

வெளி இணைப்புகள்
---------------

* அந்தமான் நிக்கோபார் இணையதளத்தில் சுயவிவரம்

|
|  |
| முன்னர்**மதன் மோகன் லகேரா (பொ)** | **அந்தமான் நிக்கோபார் துணைநிலை ஆளுநர்**26.12.2006—30.01.2013 | பின்னர்**அஜய் குமார் சிங்** |
|
| முன்னர்**முக்குத் மித்தி** | **புதுச்சேரி துணைநிலை ஆளுநர் (பொ)**15.03.2008—22.07.2008 | பின்னர்**கோவிந்து சிங் குர்சர்** |
**பியசிலி விஜகுணசிங்க** (Piyaseeli Wijegunasinghe பிறப்பு: 1943) இலங்கையைச் சேர்ந்த இலக்கிய திறனாய்வாளரும், ட்ரொட்ஸ்கி மற்றும் மார்க்சிய அறிஞரும் இலங்கை சோசலிச சமத்துவக் கட்சியின்  உறுப்பினரும் ஆவார். விஜி குணசிங்கா கொழும்பு பல்கலைக்கழகத்தின் சிங்களத் துறையின் தலைவராகவும் 44 வருடங்கள் விரிவுரையாளராகவும்  பணியாற்றியுள்ளார். சோசலிச சமத்துவக் கட்சியில் 1968 முதல் அவரது இறுதிக்காலம் வரை உறுப்பினராக இருந்தார்

பியசிலி விஜகுணசிங்க 20 பெப்ரவரி 1943 ஆம் ஆண்டு தென் இலங்கையில் காலி நகரத்துக்கு அருகில் அமைந்துள்ள அப்புகல என்னும் கிராமத்தில் பிறந்தார். தமது ஆரம்பக் கல்வியை மகமொடர கிராம பாடசாலையில் கற்றார். பின் காலியில் அமைந்துள்ள சவுத்லேன்ட் மகளிர் கல்லூரியில் கல்வி கற்றார். பட்டப்படிப்பை பேராதனை பல்கலைக்கழகத்தில் மேற்கொண்டார். விஜய குணசிங்கா பேராதனைப் பல்கலைக்கழகத்தில் கல்வி கற்கும் போதே சில அரசியல் போராட்டங்களை நடத்தினார். 1968 ஆம் ஆண்டு புரட்சிகர கம்யூனிஸ்ட் லீகில் இணைந்து சோசலிசம் மற்றும் சர்வதேசிய வாதியாக மாறினார். புரட்சிகர சோசலிச லீக் பின்னால் சோசலிச சமத்துவக் கட்சி (SEP) என்ற பெயரைப் பெற்றது. பிரித்தானியாவில் புரட்சிகர கட்சியில்  செயற்பட்டு கொண்டு தமது முதுகலை பட்ட படிப்பை தொடர்ந்தார்.

மாக்சிய இலக்கிய திறனாய்வு தொடர்பாக புத்தகங்களை எழுதியும் இத்தலைப்பில் பல விரிவுரைகளையும் வழங்கியுள்ளார். கொழும்பு பல்கலைக்கழகத்தில் சிங்களத்துறையில் பேராசிரியராகப் பணிபுரிந்துள்ளார். அங்கு மார்க்சிய இலக்கிய திறனாய்வு தொடர்பாக கற்பித்தார். குணசிங்க மார்க்சிய நூல்களை சிங்களத்தில் மொழிபெயர்த்துள்ளார்.

இவர் சோசலிச சமத்துவ கட்சியின் பொதுச் செயலாளர் விஜேடயஸ் என்பவரை 1967ஆம் ஆண்டு திருமணம் முடித்தார். இவர்களுக்கு கீர்த்தி என்ற மகன் உள்ளார்.

பியசிலி புற்றுநோயினால் பாதிக்கப்பட்டு தனது 2 செப்டம்பர் 2010 இல் தமது அறுபத்தேழாம் வயதில் காலமானார்.

நூல்கள்
-------

பின்வரும் புத்தகங்களை சிங்களத்தில் எழுதியுள்ளார். 

* இலக்கியத்தில் ஒரு பொருள் முதல்வாத ஆய்வு (1982)
* நவீன சிங்கள இலக்கியத் திறனாய்வில் மார்க்சிஸ்ட் ஆய்வு (1987)
* கலை திறனாய்வில் மார்க்சிய கொள்கைகள்: சுசரிதா கம்லதாவிற்கு பதில் (1995)
* சிறிய விசயங்களின் கடவுள் ( விமர்சனம் மற்றும் பதில்)

மொழிபெயர்ப்பு
-------------

பின்வரும் ஆங்கில புத்தகங்களை சிங்களத்தில் மொழிபெயர்த்தார்.

* நான்காம் அகில வரலாற்றில் கெரி ஹெலியும் அவருடைய இடமும் (1993)
* நாம் பாதுகாக்கும் பாரம்பரியம்(1990)
* போல்ஷி மற்றும் அவந்த்-கார்டே கலைஞர்கள் (1993)
* சோசலிசத்தின் அழகியல் கூறுகள் எழுதியவர் டேவிட் வால்ஸ் (1998)
* மார்க்சியத்தின் பாதுகாப்பு எழுதியவர் லியோன் ட்ரொட்ஸ்கி

குறிப்புகள்
-----------


1. ↑
2. ↑  Piyaseeli Wijegunasinghe#cite ref-2
3. ↑  "காப்பகப்படுத்தப்பட்ட நகல்". 2016-07-25 அன்று மூலம் பரணிடப்பட்டது. 2019-01-27 அன்று பார்க்கப்பட்டது.
4. 1 2  "காப்பகப்படுத்தப்பட்ட நகல்". 2018-01-07 அன்று மூலம் பரணிடப்பட்டது. 2019-01-27 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2018-01-07 அன்று மூலம் பரணிடப்பட்டது. 2019-01-27 அன்று பார்க்கப்பட்டது.
6. ↑
7. ↑  "காப்பகப்படுத்தப்பட்ட நகல்". 2018-01-07 அன்று மூலம் பரணிடப்பட்டது. 2019-01-27 அன்று பார்க்கப்பட்டது.
**முனைவர் போன்னீ ஜே. புராத்தி** *(Dr. Bonnie J. Buratti)* ஒரு கோள் வானியலாளர் ஆவார். இவரது ஆய்வு கோள் மேற்பரப்புகளின் உட்கூறுகளையும் இயற்பியல் பண்புகளையும் பகுத்தாய்வதாகும். இவர் கலிபோர்னியா பசதேனாவில் உள்ள தாரைச் செலுத்தா ஆய்வகத்தின் புவி, விண்வெளி அறிவியல் புலங்கள் பிரிவில் பணிபுரிகிறார். இங்கு இவர் வால்வெள்ளிகள், சிறுகோள்கள், நிலாக்கள் குழுவை வழி நடத்துகிறார். மேலும், இவர் வெளிப்புறச் சூரியக் குடும்ப ஆவியாக்கப்பொருள் போக்குவரத்து பற்ரியும் ஆய்வு செய்கிறார்.

கல்வி
-----

இவர் தன் மூதறிவியல் பட்டத்தை மசாசூசட் தொழில்நுட்ப நிறுவனத்தில் புவி, விண்வெளி அறிவியல் புலங்களில் பெற்றார். மேலும், இவர் வானியலிலும் விண்வெளி அறிவியலிலும் மூதறிவியல் பட்டமும் முனைவர் பட்டமும் கார்னெல் பல்கலைக்கழகத்தில் இருந்து பெற்றுள்ளார்.

வாழ்க்கைப்பணி
-------------

முனைவர் புராத்தி வாயேஜர் திட்டம், காசினி-ஐகன்சு விண்கலத் திட்டம், நியூஒரைசன் விண்வெளி ஆய்கலத் திட்டம் ஆகியவற்றில் பங்கேற்கிறார். இவர் காசினி திட்ட்த்துக்காக நாசாவின் உயரிய சாதனை படைத்தமைக்கான பதக்கத்தை 2006 இல் பெற்றார். முனைவர் புராத்தி பள்ளி, கல்லூரி கல்விப் பரப்புதலில் ஈடுபட்டு வருகிறார். இப்போது இவர் புளூட்டோவையும் அதன் நிலாக்களையும் ஆயும் நியூஒரைசன் திட்டத்தின் அறிவியல் குழுவில் உள்ளார். இவர் 2014 இல் அமெரிக்க வானியல் கழகத்தின் கோள் அறிவியல் பிரிவின் தலைவராகத் தேர்ந்தெடுக்கப்பட்டுள்ளார். 90502 புராத்தி எனும் சிறுகோள் இவரது நினைவாகப் பெயரிடப்பட்டுள்ளது. In November 2015 Dr. Buratti was named the NASA Project Scientist for the European Space Agency's Rosetta Mission to Comet 67P/ Churyumov-Gerasimenko. She is a Fellow of the American Geophysical Union

நூல்தொகை
--------

**நூல்கள்**

1. Worlds Fantastic, Worlds Familiar: A Guided Tour of the Solar System ISBN 9781316591444

மேற்கோள்கள்
-----------

1. ↑  "Jet Propulsion Laboratory: Bonnie Buratti". *JPL.Gov*. 10 May 2015 அன்று பார்க்கப்பட்டது.
2. ↑  Buratti, Bonnie (May 2015). "Photometry of Pluto 2008--2014: Evidence of Ongoing Seasonal Volatile Transport and Activity". *Astrophysical Journal Letters* **804** (1): L6. doi:10.1088/2041-8205/804/1/L6. Bibcode: 2015ApJ...804L...6B.. பார்த்த நாள்: 17 May 2015.
3. ↑  Buratti, J. Bonnie (1 April 2005). "Cassini Visual and Infrared Mapping Spectrometer Observations of Iapetus: Detection of CO2". *The Astrophysical Journal Letters* **622** (2). doi:10.1086/429800.. பார்த்த நாள்: 15 May 2015.
4. ↑  "Teachers Touch The Sky". *jpl.nasa.gov*. 14 May 2015 அன்று பார்க்கப்பட்டது.
5. ↑  "DPS Officers". *Division of Planetary Sciences*. 17 May 2015 அன்று பார்க்கப்பட்டது.
6. ↑  "JPL Small-Body Database Browser". *JPL*. 15 May 2015 அன்று பார்க்கப்பட்டது.
7. ↑  "Rosetta Team Members". *JPL*. 17 அக்டோபர் 2016 அன்று மூலம் பரணிடப்பட்டது. 5 October 2016 அன்று பார்க்கப்பட்டது.
8. ↑  *American Geophysical Union*. Missing or empty `|title=` (உதவி)
**பொரிவரை பாறை ஓவியம்** (*Porivarai Rock art*) தென்னிந்தியாவின் மிகப்பெரிய பாறை ஓவியமாக கருதப்படும் இது, 53 மீட்டர் நீளமும், 15 மீட்டர் அகலமும் கொண்ட ஒரே பாறையில் வரையப்பட்டுள்ளன. மிகவும் தொன்மையானதாகக் கூறப்படும் இப்பாறை ஓவியங்கள் அனைத்தும், சுமார் கி.மு. 2000 வாக்கில் மனித வாழ்வியல் குறித்த வரலாற்று ஆதாரங்களாகவும், அடையாளங்களாகவும் பாறைகளில் ஓவியங்களாக சித்தரிக்கப்பட்டுள்ளதாக அறியப்படுகிறது.

ஓவிய உருப்படிகள்
----------------

பாதுகாப்பற்று சிதையும் நிலையிலுள்ள இந்தப் பாறை ஓவியங்களில், மனித உருவங்கள் நடனமாடும் வகையிலும், போர்க் கருவிகளுடன் சண்டையிடும் காட்சிகளும், யானை மீது போர்க் கருவிகளுடன் அமர்ந்திருக்கும் காட்சிகளும் வரையப்பட்டுள்ளன. மேலும், காட்டெருமைகள் நகர்வது போலவும், மனிதத்தலை குதிரை உடல் கொண்ட கடவுள் உருவம் நிற்பது போன்ற ஓவியங்களும் பொறிக்கப்பட்ட இப்பொரிவரை பெரும்பாறையில், குதிரை, குரங்கு, மாடு, காட்டுப் பன்றி, எருது (ஆண் மாடு), மான், ராட்சத பல்லி, மீன் போன்ற உருவங்களும் காணப்படுகின்றன.

பழமை
----

பழமையும், பாரம்பரியமும் நிறைந்துள்ள இந்த ஓவியங்கள், சுமார் 4500 ஆண்டுகளுக்கு முன்பு இடை கற்காலத்தில் மனிதன் கால்நடைகளுடன் வாழ்ந்ததற்கான ஆதாரங்கள், பாறைகளில் ஓவியங்களாக சித்தரிக்கப்பட்டுள்ளன. மேலும், பழங்கால மனிதர்களின் வாழ்க்கை முறை, கலாச்சாரம், பாரம்பரியம் குறித்த சான்றாதாரங்களாக விளங்கும் இதுவே, தென்னிந்தியாவின் மிகப்பெரியப் பாறை ஓவியமாக குறிப்பிடப்பட்டுள்ளது.

அமைவிடம்
--------

இந்திய தென்கடை மாநிலமான தமிழ்நாட்டிலுள்ள நீலகிரி மாவட்டத்தின் இதயப்பகுதியான கோத்தகிரியிலிருந்து 40 கிலோமீட்டர் தொலைவில் இருக்கும் பொரிவரை என்னுமிடத்தில் அமைந்துள்ளது.

புற இணைப்புகள்
--------------

* யூடியூப் பகிர்வு: பொரிவரை- தென்னிந்தியாவின் மிகப்பெரிய பாறை ஓவியம்!

இவற்றையும் காண்க
----------------

* பாறை ஓவியம்

சான்றாதாரங்கள்
--------------

1. ↑  "Porivarai: Largest rock art site in South India". www.thehindu.com (ஆங்கிலம்). June 26, 2016 19:15 IST. 2016-09-01 அன்று பார்க்கப்பட்டது. Check date values in: `|date=` (உதவி)
2. ↑  **Lua error in Module:Citation/CS1/Date\_validation at line 148: attempt to index field 'quarter' (a nil value).**
3. ↑  **Lua error in Module:Citation/CS1/Date\_validation at line 148: attempt to index field 'quarter' (a nil value).**
[*தொடர்பிழந்த இணைப்பு*]
சீரொளி பயன்படுத்தி ஒரு சோதனை
ஒரு காந்த ஒத்திசைவு பிம்பம்
**பயன்முறை இயற்பியல்** (*Applied physics*) என்பது ஒரு குறிப்பிட்ட தொழில்நுட்ப அல்லது நடைமுறை பயன்பாட்டுக்கு பயன்படும் இயற்பியல் என்று பொருள்படும். பொதுவாக ஒரு பொறியியல் அல்லது இயற்பியல் பின்னணியில் இருந்துதான் ஒரு பயன்முறை இயற்பியலாளர் வருகிறார். இயற்பியலாளர் என்று பெயரிடப்பட்டவர்கள் எல்லாம் இயற்பியலாளர் எனப் பெயரிடப்பட்ட செயல்களை செய்வது அசாதாரணமாகும். ஆனால் இயற்பியல் அரங்கில் அத்தகைய செயல்களைச் செய்ய வல்லவர்கள் பயன்முறை இயற்பியலாளர்கள் என்பதே உண்மை.

ஊக்குவிப்பு , ஆராய்ச்சியாளர்கள் அணுகுமுறை மற்றும் தொழில்நுட்பம் அல்லது அறிவியலுடனான உறவு போன்ற நுட்பமான காரணிகள் ஆகியவற்றினால் "பயன்முறை "என்பது தூய்மை என்ற பொருளில் இருந்து வேறுபடுகிறது. இது பொதுவாக பொறியியலில் இருந்து வேறுபடும் துறையாகும். ஒரு பயன்முறை இயற்பியலாளர் குறிப்பாக ஏதாவதொன்றை வடிவமைப்பவராக இல்லாமல் இருக்கலாம், மாறாக அவர், இயற்பியலைப் பயன்படுத்தி அல்லது இயற்பியலில் ஆராய்ச்சிகள் மேற்கொண்டு ஒரு புதிய தொழில்நுட்பம் உருவாக்குதல் அல்லது ஒரு பொறியியல் பிரச்சினையை தீர்க்கும் நோக்கம் கொண்டவராக இருக்கலாம். இந்த அணுகுமுறையே பயன்முறை கணிதத்திலும் பின்பற்றப்படுகிறது. வேறு வார்த்தைகளில் கூறுவதானால், பயன்முறை இயற்பியல் என்பது பெளதீக அறிவியலின் அடிப்படை உண்மைகள் மற்றும் அறிவியலின் அடிப்படை கோட்பாடுகளில் வேரூன்றி உள்ளது. ஆனால் நடைமுறை சாதனங்கள் மற்றும் அமைப்புகளில் இத்தகைய அறிவியல் கோட்பாடுகளைப் பயன்படுத்துவதாக உள்ளது

பயன்முறை இயற்பியலாளர்கள் அறிவியல் ஆராய்ச்சிக்கு இயற்பியலைப் பயன்படுத்த ஆர்வம் உள்ளவர்களாக இருக்க முடியும். உதாரணமாக, முடுக்கு இயற்பியல் துறை உயர் ஆற்றல் மோதிகள் வடிவமைப்பு மற்றும் கட்டுமானத்தில் உதவுவதன் மூலம் கோட்பாட்டு இயற்பியல் ஆராய்ச்சிக்குப் பங்களிக்க முடியும்.

கணிப்பொறி வடிவமைத்த விண்வெளி ஓடம் மாதிரிவடிவம்

மேற்கோள்கள்
-----------

1. ↑  "Applied Physics". *ArticleWorld*. 1 நவம்பர் 2014 அன்று மூலம் பரணிடப்பட்டது. 10 September 2011 அன்று பார்க்கப்பட்டது.
2. ↑  "General Information on Applied Physics". Stanford Department of Applied Physics. 7 மார்ச் 2007 அன்று மூலதளத்திலிருந்து பரணிடப்பட்டது எடுக்கப்பட்டது. 15 ஏப்ரல் 2015 அன்று பார்க்கப்பட்டது.
3. ↑  "Department of Applied Physics / Major in Pure and Applied Physics". Waseda University. 10 September 2011 அன்று பார்க்கப்பட்டது.
உற்பத்திபொருளின் வாழ்க்கை வட்டம்உற்பத்திபொருளின் வாழ்க்கை வட்டம்
**உற்பத்தி** என்பது இயந்திரம், கருவிகள் போன்றவற்றின் செயலாக்கத்தாலும், தொழிலாளிகளின் உழைப்பாலும் சரக்குகள் அல்லது பொருட்களை தயாரிப்பதாகும். உற்பத்தி என்ற சொல் மனிதச் செயல்பாடுகள், கைவினைப்பொருள் அல்லது உயர் நுட்பத் உற்பத்தி போன்றவைகளை குறிப்பதாயினும், பொதுவாக மூலப் பொருள்களில் இருந்து பெருமளவில் ஆக்கம்பெற்ற சரக்குகளை உற்பத்தி செய்யும் தொழிற்துறை தயாரிப்பை குறிப்பதாகும். இதுபோன்ற ஆக்கம்பெற்ற சரக்குகள், பின் வேறு சில சிக்கலான தயாரிப்புகளை உற்பத்தி செய்யவோ, அல்லது மொத்த வியாபாரிகளுக்கு விற்கவோ பயன்படுகின்றன.

உற்பத்தியானது பொருளாதார அமைப்புகளில் அனைத்து வகையான மாற்றங்களையும் ஏற்படுத்துகிறது. தடையற்ற சந்தைப் பொருளாதாரத்தில், வழக்காக உற்பத்தி என்பது நுகர்வோருக்கு விற்பதால் இலாபமுண்டாகிற தயாரிப்புகளின் மொத்த தயாரிப்புகளையே குறிப்பிடுகிறது. கூட்டுடைமையளர் பொருளாதாரத்தில், உற்பத்தி என்பது மத்தியில் திட்டமிட்ட பொருளாதாரத்திற்கு வழங்கும் நிலையைக் குறிப்பிடும். கலப்புச் சந்தைப் பொருளாதாரத்தில், உற்பத்தி என்பது அரசின் சில கட்டுப்பாடுகளுக்கு இடையில் நடைபெறுகிறது.

உற்பத்தியின் அடிப்படையில் நாடுகளின் பட்டியல்
--------------------------------------------

உற்பத்தியில் முதல் 20 நாடுகளின் பட்டியல்கள், உலக வங்கியின் புள்ளிவிபரங்கள் அடிப்படையில் மொத்த அமெரிக்க டாலர்களில்

| தரவரிசை | நாடு | பத்து லட்சம் $US | Year |
| --- | --- | --- | --- |
|  |  *உலக உற்பத்தி* | 13,171,000 | 2017 |
| 1 |  சீனா | 4,002,752 | 2018 |
| 2 |  ஐக்கிய அமெரிக்கா | 2,173,319 | 2017 |
| 3 |  சப்பான் | 1,007,330 | 2017 |
| 4 |  செருமனி | 832,431 | 2018 |
| 5 |  தென் கொரியா | 440,941 | 2018 |
| 6 |  இந்தியா | 408,693 | 2018 |
| 7 |  இத்தாலி | 310,897 | 2018 |
| 8 |  பிரான்சு | 273,971 | 2018 |
| 9 |  ஐக்கிய இராச்சியம் | 251,985 | 2018 |
| 10 |  மெக்சிக்கோ | 208,498 | 2018 |
| 11 |  இந்தோனேசியா | 207,017 | 2018 |
| 12 |  உருசியா | 203,988 | 2018 |
| 13 |  பிரேசில் | 180,541 | 2018 |
| 14 |  எசுப்பானியா | 180,264 | 2018 |
| 15 |  கனடா | 160,531 | 2015 |
| 16 |  துருக்கி | 146,077 | 2018 |
| 17 |  தாய்லாந்து | 135,927 | 2018 |
| 18 |  சுவிட்சர்லாந்து | 129,162 | 2018 |
| 19 |  அயர்லாந்து | 115,591 | 2018 |
| 20 |  சவூதி அரேபியா | 100,232 | 2018 |
|

மேற்கோள்கள்
-----------

* Kalpakjian, Serope; Steven Schmid (August 2005). *Manufacturing, Engineering & Technology*. Prentice Hall. பக். 22–36, 951–88. பன்னாட்டுத் தரப்புத்தக எண்:0-13-148965-8.

1. ↑  "Manufacturing, value added (current US$) | Data". *data.worldbank.org* (ஆங்கிலம்). 2018-11-11 அன்று பார்க்கப்பட்டது.
**உற்றான்** (Utraan) என்பது இயக்குநர் இராசகசினி இயக்கிய 2020இல் வெளியான தமிழ் மொழிப் படமாகும். இப்படத்தில் புதுமுகம் இரோசன் உதயகுமார், புதுமுகம் இரோசினி கோமாலி, பிரியங்கா நாயர் (ஒரு இடைவெளிக்குப் பிறகு தமிழ்த் திரைப்படங்களுக்கு திரும்பினார்) ஆகியோர் முக்கிய கதாபாத்திரங்களில் நடித்திருந்தனர். பு. ரவிசங்கர், மதுசூதன் ராவ், வேல ராமமூர்த்தி ஆகியோரும் முக்கிய வேடங்களில் நடித்திருந்தனர். படத்தின் இசையமைப்பை என். ஆர். ரகுநந்தன் மேற்கொண்டிருந்தார்.

சுருக்கம்
---------

படம் ஒரு இருசக்கர வாகனத்தின் ஒரு திருகு காரணமாக தவறாக நடந்த ஒரு காதல் கதையைச் சுற்றி வருகிறது.

நடிகர்கள்
---------

* இரோசன் உதயகுமார்
* இரோசினி கோமாலி
* கமலியாக பிரியங்கா நாயர்
* பு. ரவிசங்கர்
* காவல் ஆய்வாளராக மதுசூதன் ராவ்
* வேல ராமமூர்த்தி
* அறிவுடைநம்பியாக புளோரன்ட் பெரைரா
* இமான் அண்ணாச்சி
* தேனீர் கடை உரிமையாளராக கோதண்டம்
* ஜாங்கிரி மதுமிதா
* கானா சுதாகர்
* சுலக்சணா
* காவல் அதிகாரியாக சூப்பர்குட் சுப்ரமணி
* தவசி
* சரவண சக்தி
* சேரன் ராஜ்
* காதல் சரவணன்
* அங்காடித் தெரு சிந்து
* வழக்கறிஞராக போராளி திலீபன்
* பிரேமபிரியா
* ஆரு பாலா

தயாரிப்பு
---------

பலகுரலுக்கு பெயர் பெற்ற இரோசினி கோமாலி, இந்த படத்தின் மூலம் தமிழில் அறிமுகமானார். இவர் ஒரு காவல் அதிகாரியின் மகளாக நடித்துள்ளார். மதுசூதன் ராவ் மற்றும் வேலா ராமமூர்த்த ஆகியோர் எதிர்மறை வேடங்களில் நடித்திருந்தனர். பி.ரவிசங்கர் ஒரு முக்கிய வேடத்தில் நடித்தார். வெயில் படத்தில் நடித்திருந்த பிரியங்கா நாயர் இப்படத்தில் கல்லூரி விரிவுரையாளராக நடித்திருந்தார். பாடகர் கானா சுதாகர் இப்படத்தில் துணை வேடத்தில் தோன்றினார்.

வெளியீடு
--------

இரோசன் உதயகுமார் மற்றும் மதுசூதன் ராவ் ஆகியோரின் நடிப்பை தி டைம்ஸ் ஆஃப் இந்தியா பாராட்டியது. மாலை மலரும், தினத்தந்தியும் பாடல்களையும் ஒளிப்பதிவையும் பாராட்டியது.

குறிப்புகள்
-----------

1. ↑
2. ↑  "'Utraan' is a love story with a twist - Times of India". *The Times of India*.
3. ↑  Subramanian, Anupama (8 May 2019). "Heroshini Komali debuts in Tamil". *Deccan Chronicle*.
4. ↑  Kumar, P. K. Ajith (27 August 2019). "Priyanka excited about her new innings in Tamil". *The Hindu*.
5. ↑  "Utraan Movie Review: Wafer-thin plot is made worse by weak screenplay, unpleasant characters and a bizarre climax.". 31 January 2020.. பார்த்த நாள்: 18 August 2020.
6. ↑
7. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *உற்றான்*
உற்பத்திப் பொறியியல்(ஆங்கிலம்:Production engineering) என்பது உற்பத்தி தொழிநுட்பத்துடன்,முகாமைத்துவ விஞ்ஞானத்தை ஒன்றிணைத்து மேற்கொள்ளப்படும் ஒரு செயற்பாடாகும்.பொதுவாக ஒரு உற்பத்திப் பொறியியலாளர் பொறியியல் செயற்பாடுகள் குறித்த பரந்த அறிவினைக் கொண்டிருப்பதுடன்,உற்பத்தி சம்பந்தப்பட்ட முகாமைத்துவ சவால்கள் தொடர்பில் அவதானமாக இருப்பார்.உற்பத்தி செயற்பாடுகளை சீராக,சிறப்பான முறையில் மற்றும் பொருளதார சிக்கனத்துடன் செய்வதே இதன் இலக்காகும்.

உற்த்திப் பொறியியலானது வார்த்துருக்கு ஒட்டுதல்,இயந்திர செயற்பாடுகள்,இணைப்பு முறைகள்,உலோகம் வெட்டுதல்,கருவி உற்பத்தி செய்தல்,அளவியல்,இயந்திரக் கருவிகள்,இயந்திர முறைமைகள்,தானியக்கமாக்கல்,அங்கமாகி மற்றும் துளை,டை மற்றும் மோல்ட் வடிவமைப்பு,பொருள்சார் விஞ்ஞானம், வாகன உதிரிப்பாகங்கள் வடிவமைப்பு ,இயந்திர வடிவமைப்பு மற்றும் உற்பத்தி போன்ற பிரயோகங்களை
உள்ளடக்கியுள்ளன.உற்பத்தி பொறியியலானது கணிசமாக தொழிற்துறை பொறியியல் மற்றும் உற்பத்தியாக்கல் பொறியியல் என்பவற்றுடன் ஒன்றுக்கொன்று ஒத்துச்செல்கின்றது.

தொழிற்துறையில்,ஒருமுறை வடிவமைப்பு உணரப்படின், உற்பத்திப் பொறியியல் எண்ணக்கருக்களாக வேலைஆய்வு,பணிச்சூழலியல், செயற்பாட்டு ஆய்வு,உற்பத்தி முகாமைத்துவம்,பொருள்சார் முகாமைத்துவம்,உற்பத்தி திட்டமிடல் என்பன காணப்படும்.இது செயல்திறன்மிக்க உற்பத்தி செயற்பாடுகளில் மிக முக்கிய இடத்தை வகிக்கின்றது.இவை முழுமையான உற்பத்தி முறையில் ஒருங்கிணைந்த வடிவமைப்பு மற்றும் திறமையான திட்டமிடலுடன் உடன்படுகின்றதுடன்,அதன் அதிநவீன உறபத்திமுறைகள் மற்றும் கட்டுப்பாட்டு முறைகளில் சிக்கல் அதிகரித்தவண்ணம் காணப்படுகின்றது.

உற்பத்தி பொறியியலாளர்
---------------------

உற்பத்திப் பொறியியலாளர் பல்வேறுபட்ட திறமைகள்,ஆற்றல்கள்,விஞ்ஞான அறிவு மற்றும் சந்தை தொடர்பில் அணுகுமுறைகளை கொண்டவராக இருப்பார்.இவ்வாறான திறமைகள்,பல்வேறுபட்ட குழுக்களை தொழில்முறையில் ஒருங்கிணைத்து செயற்பாடுகளை மேற்கொள்வதற்கான அடிப்படையை வழங்கும்.
இவ்வாறான உற்பத்தி பொறியியலாளர்களுக்கு கட்டாயம் செய்யமுடியுமாக இருக்க வேண்டியவை:

* அளவிடல் மற்றும் வளங்களை ஒருங்கிணைத்தல்
* வடிவமைத்தல்,செயற்படுத்தல் மற்றும் பொருட்களை சுத்தப்படுத்தல், சேவைகள், செயல்முறை மற்றும் அமைப்புக்கள்
* உற்பத்திக்கான கேள்வியை ஆய்வுசெய்தல்,கணித்தல்
* தரமான நுட்பங்கள் மற்றும் கருத்துக்களை பதிவுசெய்தல்
* அன்றாட தொழிநுட்பவளர்ச்சி தொடர்பான தகவல்களுடன் தொடர்பில் இருத்தல்.
* உற்பத்தி அமைப்புகள் மற்றும் சூழலுக்கு இடையிலான தொடர்புகளை விளங்கிக்கொள்ளல்.
* மேலாண்மை மற்றும் மேம்படுத்தப்பட்ட ஓட்டம்

மேற்கோள்கள்
-----------

1. ↑  "O Engenheiro de Produção da UFSCar está apto a" (Portuguese). Departamento de Engenharia de Produção (DEP). 2012-08-25 அன்று மூலம் பரணிடப்பட்டது. 2013-06-26 அன்று பார்க்கப்பட்டது. Unknown parameter `|trans_title=` ignored (உதவி)CS1 maint: Unrecognized language (link)
**இராயப்பனூர்** கள்ளக்குறிச்சி மாவட்டத்தில் உள்ள கிராமமாகும். இந்த ஊர் கள்ளக்குறிச்சி தொகுதியில் அமைந்துள்ளது. மேலும் மேல்நாரியப்பனூர் அஞ்சல், சின்னசேலம் வட்டத்தைச் சேர்ந்தது.

அருகில் உள்ளவை
--------------

வி. கூட்டுரோடு தேசிய நெடுஞ்சாலை 79 (NH-79)   

மேல்நாரியப்பனூர் ரயில் நிலையம்.

ஊரில் உள்ள கோவில்கள்
--------------------

* ஸ்ரீ கலியபெருமாள் ஆலயம்
* ஸ்ரீ செல்லியம்மன் கோவில் | இராயப்பனூர் செல்லியம்மன் திருத்தேர் திருவிழா
* ஐய்யனார் கோவில்
* மாரியம்மன் கோவில்
* முருகன் கோவில்
* அங்காளம்மன் கோவில்
* ஸ்ரீ காமாட்சி அம்பிகை சமேத ஸ்ரீ கைலாசநாதர் கோவில் (சிவன் கோவில்)
* பெரியநாயகி அம்மன் கோவில்

திருவிழாவின் சிறப்பு
--------------------

1. ஐந்து ஆண்டுகளுக்கு ஒருமுறை மிக பிரம்மாண்டமான் முறையில் தேர்த் திருவிழா நடைபெறும்.
செல்லியம்மன் தேர், அய்யனார் தேர் மற்றும் மாரியம்மன் தேர் என மூன்று தேர்களும் 
ஒரே நேரத்தில் ஒன்றன்பின் ஒன்றாகப் பக்தர்களால் வடம் பிடிக்கப்பட்டு வீதியுலா வரும். 

2. ஸ்ரீ கலியபெருமாள் ஆலயத்தில் பத்து நாட்கள் தொடர்ந்து திருவிழா நடைபெறும்.
இதில் ஒன்பதாவது நாள் சித்திரா பவுர்ணமி தினத்தில் வெகு சிறப்பாக திருத்தேர் வீதி உலா நடைபெறும். குறிப்பாக ஒவ்வொரு வருடமும் சித்திரா பவுர்ணமியன்று தேர் வீதிஉலா நடைபெறும்.

3. ஸ்ரீ காமாட்சி அம்பிகை சமேத ஸ்ரீ கைலாசநாதர் கோவிலில் **மேற்கு வாசல் மேற்கு முகம்** பார்த்து சிவன் காட்சியளிக்கிறார்.

அருகில் உள்ள கோவில்கள்
----------------------

* புனித அந்தோனியார் ஆலயம், மேல்நாரியப்பனூர்
* சிவன் கோவில், தென்பொன்பரப்பி

பள்ளிகள்
--------

1. ஊராட்சி ஒன்றிய தொடக்கப்பள்ளி, இராயப்பனூர், சின்னசலேல் ஒன்றியம்.

2. மகாகவி மெட்ரிக்குலேசன் பள்ளி, இராயப்பனூர்.

3. புனித அந்தோனியார் மேல்நிலைப்பள்ளி, மேல்நாரியப்பனூர்.   
 (அருகில் உள்ள பள்ளி)

கல்லூரிகள்
----------

1. மகாபாரதி பொறியியல் கல்லூரி, வாசுதேவனூர் (அருகில் உள்ள கல்லூரி)

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
**இராஜா சிறீ இராயரகுநாத தொண்டைமான்** (**Raja Sri Raya Raghunatha Tondaiman** (பி. மே 1738 - 30 திசம்பர் 1789) என்பவர் 1768 திசம்பர் 28 முதல் 1789 திசம்பர் 30 வரை புதுக்கோட்டை அரசின் அரசராக இருந்தவர்.

முன்வாழ்கை
----------

இராயரகுநாத தொண்டைமான் 1738 மே அன்று விஜய ரகுநாத ராயா தொண்டைமானுக்கும் அவரது மனைவி அரசி நல்லக்கட்டி ஆய் சாகிப் ஆகியோருக்கும் மகனாகப் பிறந்தார். இவர் ஒருவர்தான் இந்த இருவருக்கும் ஒரே மகன். இவர் தனிப்பயிற்சியில் கல்வி கற்றார்.

ஆட்சி
-----

இராயரகுநாத தொண்டைமான் தன் தந்தையின் மரணத்திற்குப் பின் 1769 திசம்பர் 28 இல் ஆட்சிக்கு வந்தார். அவருடைய ஆட்சிக் காலம் மிக நீண்டதாக இருந்தது. இராய ரகுநாத தொண்டமான் தெலுங்கில் *பார்வதி பரிணயமு* என்ற நூலை எழுதினார்.

இராயரகுநாத தொண்டைமான் 20 ஆண்டுகள் ஆட்சி செய்த பிறகு 1789 திசம்பர் 30 அன்று இறந்தார். இவருக்கு ஆண் பிள்ளைகள் இல்லை. இவருக்குப் பிறகு இவரது சிறிய தந்தையின் மகனான விஜயரகுநாத தொண்டமான் அரியணை ஏறினார்.

குடும்பம்
---------

இராயரகுநாத தொண்டைமானுக்கு 12 மனைவிகளாவர். ஒரே சந்த‍தியாக ஒரு மகளான இராசகுமாரி பெருந்தேவி அம்மாள் ஆய் சாகிப் என்பவர் மட்டுமே இருந்தார்

குறிப்புகள்
-----------

1. ↑  "Pudukkottai 2". *Tondaiman Dynasty*. Christopher Buyers.
**ஜஸ்மா ஓடன்** (ஜாஸ்மா ஓடன்) என்பது இடைக்காலத்திய குஜராத்தில் இருந்து வழங்கப்பட்டுவரும் ஒரு நாட்டுப்புற தெய்வம் ஆகும். ஜஸ்மா ஓடன் என்ற பெண், சோலாங்கிப் பேரரசைச் சேர்ந்த மன்னன் செயசிம்ம சித்தராசனால் தன் கணவன் கொல்லப்பட்டதால் உடன்கட்டை ஏறினார்.

புராணம்
-------

ஜாஸ்மா குளம் தோண்டும் தொழிலாளியான ரூடாவின் மனைவியாவார். அவர்கள் குஜராத், கத்தியவார் மற்றும் ராஜஸ்தானின் சில பகுதிகளில் உள்ள ஒட் ராஜ்புத பழங்குடியினத்தைச் சேர்ந்தவர்கள்.  அவர்கள் அன்ஹில்வாட் பதானில்,ஒரு சஹஸ்ரலிங்க குளம், ஒரு ஏரி மற்றும் லிங்கத்துடன் கூடிய ஆயிரம் சன்னதிகள் ஆகியவற்றைத் தோண்டுவதற்காக இருந்தனர். சோலாங்கிப் பேரரசைச் அரசரானசெயசிம்ம சித்தராசன்ஜாஸ்மாவின் அழகில் மயங்கி, திருமணம் செய்துகொள்ளுமாய் முன்மொழிந்தார். அவர் அவளை குஜராத் ராணியாக்க முன்வந்தார். ஆனால் அதை ஜஸ்மா மறுத்துவிட்டார். ஜெய்சிம்மன் ஜஸ்மாவின் கணவனைக் கொன்றான். அவர் தன் மானத்தைக் காக்க, உடன்கட்டை ஏறி, சதியைச் செய்தார். அவர்டைய சாபத்தால் சஹஸ்ரலிங்கத் தொட்டியில் தண்ணீர் இல்லாமல் போனது. சித்தராசனின் வன்சம் வழி குசராத்திற்கு வாரிசு இல்லாமல் போனது. 

12 ஆம் நூற்றாண்டில் ஓத் ராஜ்புத பழங்குடியினரால் ஜஸ்மாதேவி கோயில் கட்டப்பட்டது. இது குஜராத்தின் பதானில் சஹஸ்ரலிங்கத் தொட்டிக்கு அருகில் அமைந்துள்ளது.

பிரசித்தி பெற்ற கலாச்சாரம்
--------------------------

இந்த குசராத்திய பழங்கதையை அடிப்படையாகக் கொண்ட ஒரு நாட்டுப்புற நாடக வடிவமான *பாவாய்* *வேஷா*, பத்தொன்பதாம் நூற்றாண்டிலிருந்து தொடர்ந்து நிகழ்த்தப்பட்டு வருகிறது.   இது 1982 இல் சாந்தா காந்தி என்பவரால் *ஜாஸ்மா ஓடன்* என்ற மேடை நிகழ்ச்சிக்காக மீண்டும் புதிதாக உருவாக்கப்பட்டது  1926 ஆம் ஆண்டு இந்த நாட்டுப்புற தெய்வத்தைப் பற்றிய இந்திய மௌனத் திரைப்படமான *சதி ஜாஸ்மா* ஹோமி மாஸ்டர் என்பவரால் உருவாக்கப்பட்டது. இதில் கோஹர் மாமாஜிவாலா மற்றும் கலீல் ஆகியோர் முக்கிய வேடங்களில் நடித்தனர்.  *சதி ஜஸ்மா ஓடன்* என்ற குஜராத்தி திரைப்படம் 1976 இல் சந்திரகாந்த் சங்கனியால் இயக்கப்பட்டது. இப்படத்தின் பாடல்களை காந்தி அசோக் எழுத, மகேஷ் நரேஷ் இசையமைத்துள்ளார்.

மேலும் பார்க்கவும்
------------------

* சஹஸ்ரலிங்க குளம்

மேற்கோள்கள்
-----------

1. ↑  Pal, Sushilaben; Narula, S. C. (1998). "Some Ballads and Legends : Gujarati Folklore". *Indian Literature* **42** (5 (187)): 172–184. பன்னாட்டுத் தர தொடர் எண்:0019-5804. .
2. ↑  Manohar Laxman Varadpande (1992). *History of Indian Theatre*. Abhinav Publications. பக். 174–. பன்னாட்டுத் தரப்புத்தக எண்:978-81-7017-278-9. .
3. ↑  Bharati Ray (2009). *Different Types of History*. Pearson Education India. பக். 374, 380–381. பன்னாட்டுத் தரப்புத்தக எண்:978-81-317-1818-6. . Bharati Ray (2009). *Different Types of History*. Pearson Education India. pp. 374, 380–381. ISBN 978-81-317-1818-6.
4. ↑  Vasudha Dalmia. *The Cambridge Companion to Modern Indian Culture*. Cambridge University Press. பன்னாட்டுத் தரப்புத்தக எண்:978-1-139-82546-7. .
5. 1 2  Ashish Rajadhyaksha. *Encyclopedia of Indian Cinema*. Taylor & Francis. பக். 11–. பன்னாட்டுத் தரப்புத்தக எண்:978-1-135-94325-7. .
**திருக்குறுங்குடி அழகிய நம்பிராயர் கோயில்** 108 திவ்யதேசங்களில் ஒன்றாகும். திருநெல்வேலி மாவட்டத்தின் மேற்குத் தொடர்ச்சி மலையடிவாரத்தில் இத்தலம் அமைந்துள்ளது. இத்தலம் ஆழ்வார்களால் மங்களாசாசனம் செய்யப்பட்டதாகும். இத்தலத்தினைப் பற்றி திருமழிசையாழ்வார், நம்மாழ்வார், பெரியாழ்வார், திருமங்கையாழ்வார் ஆகியோர் பாடியுள்ளார்கள். இத்தலத்தின் மூலவர் அழகிய நம்பிராயர் என்றும் தாயார் குறுங்குடிவல்லி நாச்சியார் என்றும் அழைக்கப்படுகிறார்.

தலச்சிறப்பு
-----------

மூலவர் நம்பிராயரின் வலது புறத்தில் அருகில் நின்றான் என்ற பெயரில் சிவபெருமான் சன்னதி அமைந்திருப்பது இத்தலத்தின் மிகச்சிறப்பம்சமாகும். நின்ற, அமர்ந்த, நடந்த, கிடந்த, இருந்த என ஐந்து நிலைகளிலும் பெருமாள் இக்கோயிலில் காட்சி தருகிறார்.

பெயர்க்காரணம்
-------------

வராக அவதாரம் கொண்டு திருமால் தனது நாயகியுடன் இத்தலத்தில் தங்கி, தனது அச்சந்தரும் வராக உருவத்தை குறுகச் செய்தமையால் இத்தலம் குறுங்குடி ஆனது.

சிவன் சன்னதி இடிப்பு சர்ச்சை
----------------------------

இந்தக் கோயிலில் நின்ற, இருந்த, கிடந்த என மூன்று கோலங்களில் பெருமாள் சந்திதிகள் உள்ளன. அந்த கோலத்தில் உள்ள பெருமாள்களை நின்ற நம்பி, வீற்றிருந்த நம்பி, பள்ளிகொண்ட நம்பி என்று அழைக்கின்றனர். இதில் வீற்றிருந்த நம்பி சந்திதிக்கு எதிரில் *பக்கம் நின்ற பிரான்* அலது மகேந்திரகிரிநாதர் என்ற பெயரில் சிவன் தனி கொண்டுள்ளார். இங்குள்ள சிவன் சன்னதி சைவ வைணவ ஒற்றுமைக்கு சான்றாக இருந்தது. ஆனால் அந்த சந்திதி 2004 சூன் மாதம் இடிக்கப்பட்டு அதில் இருந்த இலிங்கம் பெயர்த்து எடுத்து வெளியே வைக்கபட்டது. சிவன் சந்நிதி இடிக்கபட்டதை எதிர்த்து சிவனடியார்களால் நாங்குநேரி முனிசிப் நீதிமன்றத்தில் வழக்கு தொடரப்பட்டது. 2006 ஆண்டு சிவன் சந்நிதி அகற்றப்பட்டது செல்லாது என்று உத்தரவிட்டது. இதை எதிரத்து வள்ளியூர் நீதிமன்றத்தில் கோயில் நிர்வாகத்தால் மேல் முறையீடு செய்யப்பட்டது. வள்ளியூர் நீதின்றம் நாங்குநேரி நீதிமன்றத்தின் உத்தரவை இரத்து செய்தது. இதனையடுத்து சிவனடியார்கள் சென்னை உயர் நீதிமன்ற மதுரைக் கிளையில் மேல் முறையீடு செய்தனர். விசாரணைக்குப் பின்னர் சிவன் சன்னதியை அகற்றியது செல்லாது என்றும் மூன்று மாதங்களுக்குள் மீன்டும் சிவன் சன்நதியை அதே இடத்தில் நிறுவ வேண்டும் என்று உயர் நீதிமன்றக் கிளை 2010 இல் உத்தரவு இட்டது. வழக்கின் போது இந்து சமய அற நிலையத்துறை முன்னுக்குப் பின் முரணாக நீதிமன்றத்தில் நடந்துகொண்டது சர்ச்சையை உருவாக்கியது.

அமைவிடம்
--------

நாகர்கோவில் - திருநெல்வேலி தேசிய நெடுஞ்சாலையில் பணகுடியிலிருந்து 15 கி.மீ தொலைவிலும் வள்ளியூரிலிருந்து 12 கி.மீ தொலைவிலும் அமைந்துள்ளது.

தீர்த்தம்
---------

கோவில் கோபுரம்
நம்பியாற்றின் கரையில் அமைந்திருக்கும் இத்தலத்தின் தீர்த்தம் திருப்பாற்கடல்.

இவற்றையும் காண்க
----------------

ஆதாரங்கள்
---------

1. ↑  அருள்மிகு அழகிய நம்பிராயர் திருக்கோயில் - தினமலர் கோயில்கள்
2. ↑  அருள்மிகு அழகிய நம்பிராயர் திருக்கோயில் திருக்குறுங்குடி
3. ↑  "திருக்குறுங்குடி கோவிலில் சிவன் சன்னிதி அகற்றம் சட்டவிரோதமானது : ஐகோர்ட் அதிரடி உத்தரவு". *Dinamalar*. 2010-11-30. 2022-06-25 அன்று பார்க்கப்பட்டது.
4. ↑  Staff (2005-05-13). "திருக்குறுங்குடி சிவன் சன்னதி விவகாரம்: அரசு புது விளக்கம்". *tamil.oneindia.com*. 2022-06-25 அன்று பார்க்கப்பட்டது.

வெளி இணைப்புகள்
---------------

* வேங்கடம் முதல் குமரி வரை 4/திருக்குறுங்குடி அழகிய நம்பி
* "திவ்யதேச பாசுரங்கள் திருக்குறுங்குடி". 7 செப்டம்பர் 2022 அன்று மூலம் பரணிடப்பட்டது. 4 அக்டோபர் 2022 அன்று பார்க்கப்பட்டது.
இட்டு வழங்கப்பெறும் பெயர்ச்சொற்களை பொருட்பெயர் என்றழைப்பர். எல்லா மொழியிலக்கணங்களும் மொழியில் பயன்படும் சொற்களைப் பெயர் என்றும், வினை என்றும் பாகுபடுத்திக் கொள்கின்றன. தமிழில் **பொருட்பெயர்** என்பது பொருளைக் குறிக்கும் பெயர். பொருள் உருவமாகவோ, அருவமாகவோ இருக்கும். தமிழ் மொழி பெயர்களை ஆறு வகைகளாகப் பகுத்துக்கொண்டுள்ளது.

பொருட்பெயர்
-----------

ஒரு பொருளுக்கு பெயராகிவருவது பொருட்பெயர் ஆகும். 
இது உயர்திணைப் பொருட்பெயர், அஃறிணைப் பொருட்பெயர் என இரண்டு வகைப்படும்.

உயர்திணைப் பொருட்பெயர்
ஆண்பால் பொருட்பெயர், பெண்பால் பொருட்பெயர்.
சான்று: முத்து, பேச்சியப்பன், மலர்விழி, தேன்மொழி, அம்மன், பாண்டிமுனி, கருப்பசாமி.

அஃறிணைப் பொருட்பெயர்
இது இரண்டாகப் பகுக்கப்படும். அவை: உயிருள்ள அக்றிணைப் பொருட்பெயர், உயிரற்ற அக்றிணைப் பொருட்பெயர்.

உயிருள்ள அஃறிணைப் பொருட்பெயர்
ஒன்று முதல் ஐந்தறிவுள்ள அனைத்தின் பெயர்களும் உயிருள்ள அஃறிணைப் பொருட்பெயரில் அடங்கும்
சான்று: புல், மீன், நாய், யானை.

உயிரற்ற அஃறிணைப் பொருட்பெயர்
இதில் உயிரற்ற இயற்கைப் பொருட்களும், உயிரற்றசெயற்கைப் பொருட்களின் பெயரும் அடங்கும்.
சான்று: நிலா, வான், மலை, நாற்காலி, கணினி, வண்டி

* மாடு - உயிருள்ள பொருட்பெயர், கல் - உயிரில்லாப் பொருட்பெயர், காற்று - உருவமில்லாப் பொருட்பெயர்

பொருட் பெயரின் பண்புகள்
-----------------------

* வேற்றுமை உருபுகளைக் கொள்ளும்.
* காலம் காட்டாது.
* திணை, பால் பகுப்புகள் கொண்டது.

முதன்மைக் கட்டுரை: தொல்காப்பியம் பெயரியல் செய்திகள்

அடிக்குறிப்பு
-------------

1. ↑  பொருட்பெயர், இடப்பெயர், காலப்பெயர், சினைப்பெயர், பண்புப்பெயர், தொழிற்பெயர்
**சின்னக் காஞ்சிபுரம் பிரம்மபுரீசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் சின்னக் காஞ்சிபுரம் என்னுமிடத்தில் அமைந்துள்ளது.

இறைவன், இறைவி
-------------

இக்கோயிலின் மூலவராக பிரம்மபுரீசுவரர் உள்ளார். இறைவி ஆனந்தவல்லி ஆவார். பிரம்ம தீர்த்தம் கோயிலின் தீர்த்தமாகும்.பிரம்மா சிவனிடம் உயிர்களைப் படைக்கும் ஆற்றலைத் தனக்கு வழங்கும்படி வேண்டினார். அதற்காக ஒரு யாகத்தை நடத்தினார். கருத்து வேறுபாட்டின் காரணமாக பிரம்மாவின் மனைவியான சரசுவதி யாகத்தில் கலந்துகொள்ளவில்லை. ஆகையால் காயத்ரியையும், சாவித்ரியையும் படைத்து யாகத்தைத் தொடர்ந்தார். அதையறிந்த சரசுவதி ஒரு நதியாக மாறி யாகத்தினை நடத்தவிடாமல் தடுத்தார். இதிலிருந்து தப்பிக்க சிவனிடம் பிரம்மா உத்தியைக் கேட்க சிவன் ஒரு அணையைப் போல நதியின் குறுக்கே படுத்தார். சரசுவதி தவறை உணர்ந்தார். பிரம்மாவின் வேண்டுகோள் நிறைவேறியது. பிரம்மா வணங்கிய ஈசுவரராகையால் பிரம்மபுரீசுவரர் என மூலவர் அழைக்கப்படுகிறார்.

அமைப்பு
-------

மூலவர் கிழக்கு நோக்கிய நிலையில் உள்ளார். மூலவர் சன்னதியின் விமானம் கஜபிருஷ்ட அமைப்பில் உள்ளது. சிவன் சன்னதிக்கும் அம்மன் சன்னதிக்கும் இடையில் முருகன் சன்னதி உள்ளதால் சோமாஸ்கந்த அமைப்பிலுள்ள கோயிலாக இக்கோயிலைக் கூறுவர்.ஆனந்த தட்சிணாமூர்த்தி, சந்திரசேகர கணபதி, சுவாமிநாதர், துர்க்கை, ஆஞ்சநேயர் சன்னதிகள் இக்கோயிலில் உள்ளன. திருசசுற்றில் ஆதிசங்கரரின் திருப்பாதங்கள் காணப்படுகின்றன.

திருவிழாக்கள்
-------------

நவராத்திரி, ஐப்பசி அன்னாபிசேகம், சிவராத்திரி உள்ளிட்ட விழாக்கள் இங்கு கொண்டாடப்படுகின்றன.

மேற்கோள்கள்
-----------

1. 1 2 3 4  அருள்மிகு பிரம்மபுரீஸ்வரர் திருக்கோயில், தினமலர் கோயில்கள்
**இசுடெல்லா செஸ்** (Dr. Stella Chess 1 மார்ச்சு 1914–14 மார்ச்சு 2007) என்பவர் அமெரிக்கா நாட்டைச் சேர்ந்த குழந்தைகள் மனநோய் மருத்துவ அறிஞர் ஆவார். நியூயார்க்குப் பல்கலைக்கழகத்தில் பேராசிரியராகப் பணி புரிந்தார். இவருடைய கணவர் அலெக்சாந்தர் தாமசுடன் இணைந்து குழந்தைகளின் மன இயல்புகள் குறித்து ஆராய்ச்சி செய்தார்.

பிறப்பும் படிப்பும்
-------------------

நியூயார்க்கு நகரில் ரசியப் பெற்றோர்களுக்குப் பிறந்தார். இவருடைய தந்தை ஒரு வழக்கறிஞர்; தாயார் ஒரு ஆசிரியர். 
பள்ளி மற்றும் கல்லூரிப் படிப்புக்குப் பிறகு 1935 இல் நியூயார்க்குப் பல்கலைக்கழக்த்தில் சேர்ந்தார். 1939இல் மருத்துவ முதுவர் பட்டம் பெற்றார். மாணவராக இருக்கும்போதே குழந்தைகளின் மனவியல் ஆய்வில் ஈடுபட்டார்.

ஆசிரியர் பணி
------------

நியூயார்க்கு மருத்துவக் கல்லுரியில் ஆசிரியர் பணியில் சேர்ந்தார். குழந்தைகள் மனநோயியல் பெண் பேராசிரியர் என்னும் தகுதியை முதன் முதலில் பெற்றவர் இவர். 1966 இல் நியுயார்க்குப் பல்கலைக்கழகத்தில் குழந்தைகள் மனவியல் இணைப் பேராசிரியர் ஆனார். 1970 இல் முழுமையான பேராசிரியர் என்ற பதவியைப் பெற்றார்.

ஆய்வுகள்
--------

குழந்தைகளின் குணங்கள் பிறப்புக்கு முன்னேயே உருவாகி அமைகின்றனவா 
என்றும், பெற்றோர்களின் வளர்ப்பின் அடிப்படையில் உண்டாகின்றனவா என்றும் ஆய்ந்தார். பிறவிக் கோளாறுகளான ருபெல்லா, ஆட்டிசம் போன்ற இளம் மகவுகளின் நோய்களைப் பற்றியும் ஆய்வுகள் செய்து நூல் எழுதினார். குழந்தைகளை மூன்று வகைகளாகப் பிரிக்கலாம். பிள்ளைகளை வளர்ப்பின் படிநிலைகளை எளிது, கடினம், கொஞ்சம் கடினம் என்று வகைப்படுத்திக் கண்டறிந்தார்.

இசுடெல்லா செஸ் புதிதாகப் பிறந்த பலவேறு பின்புலங்களைக் கொண்ட 238 குழந்தைகளை ஆய்வுக்கு எடுத்து, அக்குழந்தைகளின் பெற்றோர்களின் குணநலன்களும் நடத்தைகளும் அக்குழந்தைகளின் வளர்ச்சியை எந்த அளவு பாதிக்கச் செய்கின்றன என்பதை ஆராய்ந்தார். யுவர் சைல்ட் ஈஸ் எ பெர்சன் என்ற ஆங்கில நூலை மற்ற இரண்டு பேருடன் இணைந்து எழுதினார்.

இசுடெல்லா செஸ் தமது 93 ஆம் அகவையில் நிமோனியா நோயால் பாதிக்கப்பட்டு, காலமானார்.

மேற்கோள்
--------

1. ↑
2. ↑
3. ↑
**சிவநெறிப் பிரகாசம்** என்னும் நூல் 16 ஆம் நூற்றாண்டில் வாழ்ந்த சிவாக்கிர யோகிகள் என்பரால் எழுதப்பட்ட சைவசித்தாந்த நூல். இதற்கு இவரது மாணாக்கர் எழுதிய சிவநெறிப் பிரகாச உரை இந்த நூலின் பெருமையை நன்கு விளக்குவதாக உள்ளது. யோகிகளின் மகள் சுவானந்த நாச்சியார் தமக்குச் சிவநெறியை உணர்த்தும்படி வேண்ட அதன் பொருட்டு சிவாகமங்களிலிருந்து தெரிந்தெடுத்த செய்திகளை 1000 சுலோகங்களில் தந்துள்ள நூல் இது. வாழ்க்கை இருளில் சிவப்பேறு அடைய வழிகாட்டும் ஒளிவிக்கு என்னும் பொருள் தருவதாய், இந்த நூலின் பெயர் ‘சிவநெறிப் பிரகாசம்’ என்று சூட்டப்பட்டுள்ளது.

நூலின் பாடல்கள் எண்சீர் விருத்தங்களால் ஆனவை. 

நூல் சொல்லும் செய்திகளில் சில:

* முனிவர்கள் பின்பற்றிய வாழ்க்கை முறைகள் - துருவாசர் சந்நியாசம், அகத்தியர் வானப்பிரத்தம், கௌதமர் கிரகத்தம், ததீசி பிரமச்சரியம்
* அளவை கூறும் பகுதியில் பதி, பசு, பாச இலக்கணம் கூறப்பட்டுள்ளது.
* தீட்சை முதலானவற்றைக் கூறும் பகுதியில் புறசமய மறுப்புகள் காணப்படுகின்றன.
* மூன்று வகை ஆன்மாக்கள்: சகலர், பிரளயாகலர், விஞ்ஞானகலர்
* சிவஞான சித்தியாருக்கு உரை எழுதிய பின்னர் இந்த நூல் செய்யப்பட்டதற்கான குறிப்புகள் நூலில் காணப்படுகின்றன.
* மகடூஉ முன்னிலைப் பாடல்கள் இந்நூலில் யாண்டும் இல்லை.

நூலில் உள்ள பாடல் (எடுத்துக்காட்டு)

செறிவரிய ஞானநிட்டை எய்தி னோர்கள்

சீவன்முத்த ராய்ச்சரிக்கும் சிவமே யாவர்
அறிவறிதாம் அவர்செயலைப் பிராரத்த பேதம்

அனேகமுள ஆதலினால் அவ்வுடல் வாதனையால்
பிரிவரிதாய்ச் சிற்றின்பம் அனைத்தினையும் பெற்றும்

பெரிதாய இச்சை வெறுப்பினராயும் பின்னும்
நெறியான அறம்மறந்து மறமே செய்தும்

நீங்கியிடார் சிவன்தனை எந்நேரமும் அந்நிலையே.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, பதிப்பு 2005

அடிக்குறிப்பு
-------------

1. ↑  14 பாடல்கள் மட்டும் அறுசீர் விருத்தம். 211 ஆம் பாடல் ஒன்று மட்டும் ஐந்தடிப்பாடல்.
2. ↑  எண்சீர் விருத்த வாய்பாடு இந்த விருத்த்த்தில் பின்பற்றப்படவில்லை.
சிவனார் வேம்பு
**சிவனார் வேம்பு** (Indigofera aspalathoides) என்பது பபேசியே குடும்பத்தைச் சேர்ந்த ஒரு மூலிகைத் தாவரம் ஆகும்.

பெயர்
-----

சிவனார் வேம்பானது *காந்தாரி*, *அன்னெரிஞ்சான் பூண்டு*, *இறைவன வேம்பு* ஆகிய வேறு பெயர்களாலும் அழைக்கப்படுகிறது. இந்தத் தாவரத்தைப் பறித்து உலர்த்தாமல் அன்றே எரித்தாலும் புகையைக் கக்கும் மூலிகை என்ற காரணமாக இதை ‘அன்று எரிந்தான் பூண்டு’ என்று அழைத்துள்ளனர். அது மருவி ‘அன்னெரிஞ்சான் பூண்டு’ ஆகிவிட்டது.

விளக்கம்
--------

இது செம்மண் பகுதிகளில் செழித்து வளரும் ஒரு குறுஞ்செடியாகும். இதன் செவ்விய நிறத் தண்டில் வெள்ளி படர்ந்ததைப் போன்ற ரோம வளரிகள் காணப்படும். மேலும் மிகச் சிறிய அளவிலான முட்டை வடிவ இலைகளைக் கொண்டதாகவும், ஊதா நிறம் கலந்த சிவந்த இதழ்களைக் கொண்ட மலர்கள் பூப்பதாகவும் இது இருக்கும்.

மேற்கோள்கள்
-----------

1. ↑  டாக்டர் வி.விக்ரம் குமார் (23 மார்ச் 2019). "சருமம் காக்கும் சிவனார் வேம்பு". *கட்டுரை*. இந்து தமிழ். 27 மார்ச் 2019 அன்று பார்க்கப்பட்டது.
2. ↑  "சிவனார் வேம்பு!". *கட்டுரை*. vivasayam.org. 10 சூலை 2017. 27 மார்ச் 2019 அன்று பார்க்கப்பட்டது.
3. ↑  "சரும வியாதியை போக்கி, ஆயுளை அதிகமாக்கும் சிவனார் வேம்பு மூலிகையின் அற்புதம் Read more at: https://tamil.boldsky.com/health/herbs/2017/an-ayurvedic-treatment-skin-diseases-using-this-herb-indigof-018207.html". *கட்டுரை*. tamil.boldsky.com. 17 நவம்பர் 2017. 27 மார்ச் 2019 அன்று பார்க்கப்பட்டது. External link in `|title=` (உதவி)
**பண்டுவா** (வங்காள மொழி: পান্তুয়া; ஆங்கிலம்: *Pantua*) என்பது இந்தியத் துணைக்கண்டத்தைச் சேர்ந்த தின்பண்டமாகும். இது மேற்கு வங்காளம், கிழக்கு இந்தியா மற்றும் வங்காளதேசத்தில் குறிப்பிடத்தக்க இனிப்பாக உள்ளது. இது ரவை, *சேனா*, பால், நெய் மற்றும் சர்க்கரை பாகு ஆகிய பொருட்களால் உருண்டையாக தயாரிக்கப்பட்டு நன்கு வறுத்த பாரம்பரிய வங்காள இனிப்பு ஆகும். பண்டுவா எவ்வளவு நேரம் வறுக்கப்படுகின்றன என்பதைப் பொறுத்து இதன் நிறமானது வெளிர் பழுப்பு நிறத்திலிருந்து கிட்டத்தட்டக் கருப்பு நிறம் வரை இருக்கும். பன்னீர், ஏலக்காய் அல்லது பிற சுவை பொருட்கள் இனிப்புடன் சில நேரங்களில் சேர்க்கப்படுகின்றன.

பண்டுவா பாலாடைக்கட்டி அடிப்படையிலான வறுத்த இனிப்பு என்பதால் இது *லேடிகேனி*யினை மிகவும் ஒத்திருக்கிறது. *லேடிகேனி* என்ற பெயர் "லேடி கேனிங்" என்பதன் மொழிபெயர்ப்பாகும், இது முதன்முதலில் பீம் சந்திர நாக் என்ற மிட்டாய் வியாபாரியால் பயன்படுத்தப்பட்டது. இவர் இந்திய வைசுராய் கானிங் பிரபுவின் மனைவி கவுண்டஸ் சார்லோட் கேனிங்கின் பிறந்தநாளின் போது சிறப்பாகத் தயாரிக்கப்பட்ட *பண்டுவாக்களுக்கு* மறுபெயரிட்டார். நவீன பண்டுவா மற்றும் லேடிகேனியினை ஒத்த ஒரு இனிப்பாகும். ஆனால் அரிசி மாவினால் ஆனது. 12ஆம் நூற்றாண்டின் சமசுகிருத மொழி உரையான *மனசொல்லாசாவில்* பண்டுவா குறித்துக் குறிப்பிடப்பட்டுள்ளது.

பண்டுவா குலாப் ஜாமூனைப் போன்றது. எனவே பண்டுவாவினைப் வங்காள வகை என்று அழைக்கலாம்.

மேலும் பார்க்கவும்
------------------

* குலாப் ஜாமுன்

மேற்கோள்கள்
-----------

1. 1 2  Madhushree Basu Roy. "Pantua- The Bengali Gulab Jamun but it's Different". *pikturenama.com*. 10 October 2021 அன்று பார்க்கப்பட்டது.
2. ↑  Ishita Dey (2015). Darra Goldstein. ed. *The Oxford Companion to Sugar and Sweets*. Oxford University Press. பக். 743. .
3. ↑  Krondl, Michael (2011). *Sweet invention: A history of dessert*. USA: Chicago Review Press. பக். 67–69. பன்னாட்டுத் தரப்புத்தக எண்:978-1-55652-954-2. .
4. ↑  Michael Krondl (2011). *Sweet Invention: A History of Dessert*. Chicago Review Press. பக். 41–42. பன்னாட்டுத் தரப்புத்தக எண்:978-1-55652-954-2. .
5. ↑  Charmaine O'Brien (3 February 2003). *Flavours Of Delhi: A Food Lover's Guide*. Penguin Books Limited. பக். 145–. பன்னாட்டுத் தரப்புத்தக எண்:978-93-5118-237-5. .
**சுதா சேஷய்யன்**, (பிறப்பு:25 செப்டம்பர் 1961) சென்னை தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்தின் துணை வேந்தராக நான்கு ஆண்டுகள் பணியாற்றியவர். இவர் உடற்கூற்றியல் மருத்துவப் பேராராசிரியாகவும், பதிவாளராகவும் பணியாற்றியவர். இவர் மருத்துவக் கல்வியாளரும், தமிழ் ஆன்மீக இலக்கியப் பேச்சாளரும் ஆவார். சென்னையில் உள்ள தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்தின் 10-வது துணைவேந்தராக சுதா சேஷய்யன், 31 டிசம்பர் 2018 அன்று தமிழக ஆளுநர் பன்வாரிலால் புரோகித்தால் நியமிக்கப்பட்டார். 30 டிசம்பர் 2021 அன்று சுதா சேஷய்யன் பதவி ஓய்வு பெறும் நிலையில், தமிழக ஆளுநர் ஆர். என். ரவி ஓராண்டுக்கு பதவி நீட்டித்து உத்தரவிட்டார்.  சுதா சேஷய்யன் நான்கு ஆண்டுகள் துணைவேந்தராக பணியாற்றிய பின் 30 டிசம்பர் 2022 அன்று பணி ஓய்வு பெற்றார்.

மேற்கோள்கள்
-----------

1. ↑  முன்னாள் துணைவேந்தர்கள்,தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம்
2. ↑  எம்ஜிஆர் மருத்துவப் பல்கலைக்கழகத்தின் புதிய துணைவேந்தராக டாக்டர் சுதா சேஷய்யன் நியமிக்கப்பட்டுள்ளார்
3. ↑  சுதா சேஷய்யன் பதவி நீட்டிப்பு
4. ↑  எம்.ஜி.ஆர். மருத்துவ பல்கலைக்கழகத்தின் துணைவேந்தர் டாக்டர் சுதா சேஷய்யன் பதவிக்காலம் நீட்டிப்பு
5. ↑  எம்ஜிஆர் மருத்துவ பல்கலை. துணைவேந்தர் சுதா சேஷய்யன் ஓய்வு

வெளி இணைப்புகள்
---------------

*
**சிவந்தெழுந்த பல்லவராயர்** தமிழகத்தில் ஆட்சி செய்த குறுநில மன்னர்களான பல்லவராயர்களில் கடைசி மன்னர் ஆவார். இவர் கள்ளர் மரபைச் சேர்ந்தவர். பல்லவராய மன்னர்கள் சேதுபதியின் ஆட்சியின் கீழ் இருந்து வந்தனர். சிவந்தெழுந்த பல்லவராயர் கி.பி. 17-ஆம் நூற்றாண்டில் புதுக்கோட்டையில் ஆட்சி செய்தார். இவர் சேதுபதியின் ஆட்சியின் கீழ் இருக்க விரும்பாமல் தனியாட்சியாக இருக்க விரும்பி, தஞ்சை மராட்டிய மன்னர் எக்கோஜியின் உதவியை நாடினார். இதனை அறிந்த சேதுபதி, சிவந்தெழுந்த பல்லவராயரின் ஆட்சியை முடிவுக்குக் கொண்டு வந்து 17-ஆம் நூற்றாண்டில் இவர் வசம் இருந்த புதுக்கோட்டை வெள்ளாற்றுக்குத் தெற்குப் பகுதிகளை இரகுநாதராயத் தொண்டைமானுக்கு ஒப்படைத்து, அவரை 1686-இல் மன்னர் பதவிக்கு உயர்த்தினார். அக்காலப்பகுதியில் புதுக்கோட்டை, பல்லவராயன் சீமை என்றும், கள்ளர்ச்சீமை என்றும்  அழைக்கப்பட்டது.

புதுக்கோட்டை பல்லவராயர்கள் ஆட்சி செய்த பகுதிகளாக ஆலங்குடி நாடு, அமராபதி நாடு, கடவன்குடி நாடு, செங்காட்டூர் நாடு, திருப்பேரையூர் நாடு, வல்லநாடு, மெய்மலை நாடு, சந்திரேக்க நாடு, கொடுங்குன்றநாடு, கோளக்குடி நாடு, கோனாடு ஆகிய பகுதிகள் குறிக்கப்படுகின்றன. மார்த்தாண்ட பைரவ தொண்டைமான் பல்லவராயர் பரம்பரையைச் சேர்ந்தவர் ஆவார்.

இதனையும் காண்க
--------------

* பெருமான் நம்பிப் பல்லவராயன்
* மாப்பிள்ளை பல்லவராயர்
* விஜய ரகுநாத பல்லவராயர்

மேற்கோள்கள்
-----------

1. ↑   *Gazetteer of India Tamil Nadu - Pudukkottai district*. பக். 144-149. .
2. ↑   *Gazetter of pudukkottai district*. பக். . .
3. ↑  "தமிழ்நாடும் மொழியும்".
4. 1 2 3 4   *புதுக்கோட்டை தொண்டைமான் செப்பேடுகள்*. பக். 24. .
5. ↑  "சேதுபதி மன்னர் வரலாறு".
6. ↑   *Manual of pudukkottai state vol 2 part 1*. பக். 233-261. .
7. ↑   *புதுக்கோட்டை தொண்டைமான் செப்பேடுகள்*. பக். 21. .
**வே. கார்த்திகேயன்** (பிறப்பு:07-11-1924 இறப்பு:4-12-2014) என்னும் வேதகிரி கார்த்திகேயன் தமிழக அரசின் தலைமைச் செயலாளராகவும், இரண்டு முறை ஆளுநரின் ஆலோசகராகவும் இருந்தவர். தஞ்சை மாவட்ட ஆட்சியராக இருந்தபோது மக்கள் கொடையுடன் சரபோசி கல்லூரி கட்டடத்தைக் கட்டிமுடித்தற்காக அப்போதைய முதல்வர் காமராசரால் பாராட்டைப் பெற்றவர்.

வாழ்க்கையும் கல்வியும்
----------------------

பிறந்த ஊர் செங்கல்பட்டு வட்டம், பொன்மார் சிற்றூர். தந்தை பி.வேதகிரி, தாய் திரிபுரசுந்தரி. சொந்த ஊரில் பள்ளிக்கல்வி. சென்னை கிருத்தவக் கல்லூரியில் இண்டர் மீடியட், பி.ஏ. ஹானர்ஸ்(வரலாறு, பொராளாதாரம், அரசியல்) சென்னைப் பல்கலைக்கழகத்தில் இரண்டாவது தகுதிநிலையில் (ரேங்) தேர்வு.

பணி
---

* 1946இல் குமாஸ்தாவாகப் பணி
* 03-03-1948இல் ஐ.ஏ.எஸ். தேர்வு.
* 1956இல் தஞ்சை மாவட்ட ஆட்சியர்.
* 1958 முதல் வருவாய் வாரியம் வேளாண் துறை, தலைமைச்செயலகம், தில்லியில் பெட்ரோலிய அமைச்சகம், பிறகு தமிழ் வளர்ச்சித் துறை, சென்னை துறைமுக பொறுப்புக் கழகத் தலைவர் எனப் பல்வேறு பணிகள்.
* இறுதியில்1976 முதல் 1981 தலைமைச் செயலாளர்.
* 30-04-1983ஆம் ஆண்டில் ஓய்வு

பொறுப்பு
--------

* 1977ஆம் ஆண்டிலும் 91ஆம் ஆண்டிலும் இரண்டு முறை ஆளுநரின் ஆலோசகர்.
* மாநில திட்டக் குழுவின் தலைவர்.
* ஓய்வுபெற்ற பிறகு பல்வேறு தொண்டு நிறுவனங்களில் முக்கிய பொறுப்பு வகித்துள்ளார்.
* அண்ணாமலை, பாரதிதாசன் பல்கலைக் கழகங்களின் ஆட்சிக் குழுவில் இருந்துள்ளார்.

குடும்பம்
---------

இவரது மனைவியின் பெயர் பரவதம்மாள். இவருக்கு நடராஜன், கிருஷ்ணகுமார், விஜயகுமார், ஆகியமகன்களும், விஜயலட்சுமி, உஷா ஆகியோர் மகள்களாவர். முதல் மகன் நடராஜனின் மனைவி முன்னாள் மத்திய அமைச்சர் ஜெயந்தி நடராஜன் ஆவார்.

மறைவு
-----

கார்திகேயனுக்கு 31.11.2014 அன்று உடல் நலக்குறைவு ஏற்பட்டு, மருத்துவமனையில் அனுமதிக்கப்பட்டு 4.12.2014 அன்று காலமானார்.

உசாத்துணை
---------

* தினமணி தீபாவளி மலர்,1999,தலைசிறந்த தமிழர்கள்.

மேற்கோள்கள்
-----------

1. 1 2 3  Indian Civil Service, Tamilnadu: Retired Officers List
2. ↑  தினமணி தீபாவளி மலர்,1999,தலைசிறந்த தமிழர்கள். பக்கம்42
3. ↑  காலைக்கதிர்,5.12.2014, செய்தி, முன்னாள் தலைமை செயலாளர் வி.கார்திகேயன் மரணம்.
பான்டு மற்றும் ஏனைய நைகர்-கொங்கோ மொழிகளின் புவியியற் பரவலைக் காட்டும் நிலப்படம்.

**பண்டு மொழிகள்** நைகர்-கொங்கோ மொழிக் குடும்பத்தைச் சேர்ந்த பல மொழிகளின் குழுமம் ஆகும். உண்மையில் பண்டு மொழிகள், நைகர்-கொங்கோ மொழிக் குடும்பத்தின் துணைக் குழுவான பான்டோயிட் குழுமத்தின் ஒரு பகுதியாகும். பண்டு மொழிக் குழுவில் 513 மொழிகள் இருப்பதாகக் கணக்கிடப்பட்டுள்ளது. இதே கணக்கீட்டின்படி, பான்டோயிட் குழுமத்தில் 681 மொழிகளும், நைகர்-கொங்கோ மொழிக் குடும்பத்தில் 1514 மொழிகளும் உள்ளன.

பண்டு மொழிகள் தற்கால நைஜீரியாவுக்கு கிழக்கிலும் தெற்கிலும் உள்ள பகுதிகளில் பேசப்படுகின்றன. அதாவது, மத்திய ஆபிரிக்கா, கிழக்கு ஆபிரிக்கா மற்றும் தெற்கு ஆபிரிக்கப் பகுதிகள் இம் மொழிகள் பேசப்படும் பகுதிகளாகும். மேற்குறிப்பிட்ட பண்டு மொழிப் பகுதிகளில், நைகர்-கொங்கோ மொழிக் குடும்பத்தைச் சாராத வேறு மொழிகளும் காணப்படுகின்றன.

பண்டு என்ற சொல்லை முதன் முதலில் இம் மொழிகள் தொடர்பில் பயன்படுத்தியவர், வில்ஹெல்ம் ஹென்றிக் இம்மானுவேல் பிளீக் (1827-1875) என்பவராவார். இது *மக்கள்* என்னும் பொருள் தருவது.

குறிப்புகள்
-----------

1. ↑  "காப்பகப்படுத்தப்பட்ட நகல்". 2007-10-01 அன்று மூலம் பரணிடப்பட்டது. 2007-05-10 அன்று பார்க்கப்பட்டது.
A karst landscape in Minerve, Hérault, பிரான்சு
இசுகோஞன் குகைகள், சுலோவீனியா
புயர்ட்டோ பிரின்செசா நிலத்தடி ஆறு, பிலிப்பீன்சு
உலகளவில் காபனேற்றுப் பாறைகளின் பரவல் (முதன்மையாக சுண்ணக்கல், உலர்கனிமங்கள் தவிர்த்து)
அயர்லாந்தின் மேற்கு கடலோர புரென் சுண்ணக்கரடுகள்
டோர்கல் டெ அன்டெகுய்ரா, அந்தாலூசியா, எசுப்பானியா
கலாங் விரிகுடா, வியட்நாம்
**சுண்ணக்கரடு** (*Karst*) சுண்ணக்கல், தொலமைற்று, ஜிப்சம் போன்ற நீரில் கரையக்கூடிய பாறைகளால் உருவான நிலவமைப்பாகும். இத்தகைய நிலவமைப்பில் நிலத்தடி கால்வாய்களும் புதைகுழிகளும் குகைகளும் காணப்படுகின்றன. சரியான வானிலை யமைந்தால் படிகப்பாறை போன்ற வானிலை தாங்கும் பாறைகளிலும் உருவாவது ஆவணப்படுத்தப்பட்டுள்ளது. நிலத்தடி வடிகால்கள் இருப்பதால் மேற்புறத்தில் ஆறுகள், ஏரிகள் போன்ற நீர்நிலைகள் குறைவாக இருக்கும்.

சுண்ணக்கல் கரடுகளைக் குறித்த ஆய்வுகள் பெட்ரோலிய புவிப்பொதியியலில் முதனைமையாகின்றன; உலகின் எண்ணெய் சேமிப்பில் 50% வரையில் இத்தகைய நிலவமைப்புகளில் அமைந்துள்ளன.

மேற்கோள்கள்
-----------

1. ↑  What is Karst, University of Texas at Austin
2. ↑  Geomorphological Landscapes of the World.
3. ↑  Ford, Derek (2007). "Jovan Cvijić and the founding of karst geomorphology". *Environmental Geology* **51**: 675–684. doi:10.1007/s00254-006-0379-x. .